કમ્પ્યુટર પર સતત બેસી રહેનાર જીવનશૈલી અને અનિયમિત શારીરિક ગતિવિધિઓના કારણે યુવાનોમાં બેક પેઇન અને ગળાના દુ:ખાવાની ફરિયાદ વધી રહી છે. વેબસાઇટ 'ફીમેલ ફર્સ્ટ ડોટ કો ડોટ યુકે' અનુસાર બ્રિટિશ કાઇરોપ્રેક્ટિક એસોસિએશન તરફથી કરવામાં આવેલા એક ઉપભોક્તા અનુસંધાનમાં જણાવવામાં આવ્યું કે 16થી 35 વર્ષની ઉંમરના 65 ટકા લોકો ગળા અને પીઠના દુ:ખાવાથી પીડીત હોય છે, અને લગભગ દર ત્રીજા વ્યક્તિને એક મહીનાથી વધારે દુ:ખાવો રહે છે. ઘણાબધા કાઇરોપ્રેક્ટર્સે એ જાણ્યું છે કે યુવાનોમાં ગળા અને પીઠના દુ:ખાવામાં વધારો થઇ રહ્યો છે.